proxectonos/corpus_dominio_legal_administrativo_tmp huggingface dataset:
APROBACIÓN DE BASES E CONVOCATORIA PARA A SELECCIÓN EN RÉXIME LABORAL TEMPORAL POR INTERINIDADE DUN LIMPADOR/A
ADMINISTRACIÓN LOCAL — Municipal — Lama, A (Persoal, oposicións, 04/11/2020)

A Resolución de Alcaldía núm.2020-0632, de 26 de outubro de 2020, establece a aprobación das bases e a convocatoria para a selección de persoal laboral temporal en réxime de interinidade dun llimpador/a por concurso-oposición para cubrir unha praza vacante neste concello. Ábrese o prazo de presentación de solicitudes, que será de 20 días hábiles a contar desde o día seguinte á publicación deste anuncio no Boletín Oficial da Provincia. No Taboleiro de Anuncios e na sede electrónica deste concello [dirección https:// concellodalama. sedeelectronica. es], aparecen integramente publicadas as bases que deben rexer a convocatoria e o proceso de selección. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello de A Lama, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, se este radica en Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE
DECLARACIÓN DE DESERTO O CONCURSO DE INSPECTOR XEFE DA POLICÍA LOCAL
ADMINISTRACIÓN LOCAL — Municipal — Vilanova de Arousa (Persoal, oposicións, 07/08/2020)

Comunicase que con data 27 de xullo de 2020, esta Alcaldía, de conformidade co disposto no apartado 8.1. das Bases do proceso selectivo para a cobertura polo sistema de mobilidade, mediante concurso méritos, do posto de traballo Inspector xefe do corpo da policía local do concello de Vilanova de Arousa aprobadas pola Xunta de Goberno Local celebrada o día 27 de febreiro de 2020, ditou declarando deserto o concurso. Vilanova de Arousa na data da sinatura electrónica O ALCALDE Gonzalo Durán Hermida
ORZAMENTO DEFINITIVO 2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 16/06/2020)

Rematado o prazo de exposición pública do orzamento Municipal para o exercicio 2020, aprobado inicialmente polo Pleno do Concello en data 19 de febreiro de 2020, sen que se presentaran alegacións ou reclamacións ó memso, en cumprimento do disposto no artigo 169.3 do RDLex.2/2004, de 05 de marzo, polo que se aproba o texto refundido da Lei de Facendas Locais, faise público que o citado orzamento queda definitivamente aprobado, co seguinte resume: Así mesmo e de conformidade co disposto no artigo 90 da Lei 7/1985, de 02 de abril, pola que se aproban as Bases de Réxime Local, e artigo 127 do RD Lex 786/1986, de 18 de abril, polo que se aproba o texto refundido das disposicións vixentes en materia de Réxime Local, faise público o cadro de persoal que foi aprobado ca relación de postos de traballo-catálogo e co Orzamento Municipal 2020: Contra a aprobación definitiva do orzamento municipal 2020 poderá interpoñerse directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. A interposición deste recurso non suspenderá por sí a aplicación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. Na Illa de Arousa. O ALCALDE-PRESIDENTE Asdo. Carlos Iglesias Cores
COBRANZA PADRÓN SERVIZO AXUDA NO FOGAR XULLO 2020
ADMINISTRACIÓN LOCAL — Municipal — Cambados (Recadación, 23/09/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF XULLO 2020 o seguinte: Durante o prazo comprendido entre 2 de Outubro de 2020 ata o 7 de Decembro de 2020, procederase ó cobro en período voluntario da cota do Padrón citado. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RECTIFICACIÓN DO TEMARIO DA PRAZA DE TOPÓGRAFO CORRESPONDENTE Á CONVOCATORIA DO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 06/03/2020)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 16 de outubro de 2019 (nº 2019018328), pola que se aproba a convocatoria de varios pertencentes ao Plan de Estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos, BOPPO nº203 de data 22 de outubro de 2019, no senso que na base específica quinta relativa ao programa do proceso selectivo dunha praza de topógrafo, quenda libre, onde di (.): 25.—O Sistema Cartográfico Nacional (SCN) (II): O Instituto Xeográfico Nacional (IXN). Real decreto 362/2017, de 8 de abril, polo que se desenvolve a estrutura orgánica básica do Ministerio de Fomento, no que se inclúe o IXN. O Centro Nacional de Información Xeográfica (CNIG). 27.—Plan cartográfico de Galicia (PCG) (I). Decreto 11/2017, de 26 de xaneiro, polo que se aproba o Regulamento de ordenación da información xeográfica e da cartografía en Galicia. O Sistema Cartográfico Galego (SCG). O Instituto de Estudos do Territorio (IET) “ Debe dicir: 25.—O Sistema Cartográfico Nacional (SCN) (II): O Instituto Xeográfico Nacional (IXN). Real decreto 953/2018, 27 de xullo, polo que se desenvolve a estrutura orgánica básica do Ministerio de Fomento, no que se inclúe o IXN. O Centro Nacional de Información Xeográfica (CNIG). 27.— Plan cartográfico de Galicia (PCG) (I). Decreto 14/2017, de 26 de xaneiro, polo que se aproba o Regulamento de ordenación da información xeográfica e da cartografía en Galicia. O Sistema Cartográfico Galego (SCG). O Instituto de Estudos do Territorio (IET).” Pontevedra, 20 de febreiro de 2020 O deputado delegado. O secretario.
CONVOCATORIA DE ASEMBLEA EXTRAORDINARIA DA COMUNIDADE DE OUTEIRO–TEBRA
SECCIÓN NON OFICIAL —  — Asociación das Traídas de Augas (Outros documentos, notificacións e informacións públicas, 24/02/2020)

O que subscribe, don Adolfino Pradies Maymi, DNI XXXXXXXXX, veciño de Tebra, concello de Tomiño (Pontevedra), CP 36746, actuando como presidente da Comunidade de Usuarios de Outeiro, pola presente convoco: O vindeiro día 8 de marzo de 2020 terá lugar na Casa Social de Santa María de Tebra, ás 11:00 en primeira convocatoria e ás 11:30 en segunda, a Asemblea Extraordinaria da Comunidade de Usuarios de Outeiro (Tebra) conforme o seguinte orde do día e aprobación, no seu caso, do que proceda: Actualización da Xunta Directiva.
R. P. DELEGANDO COMPETENCIAS DA DEPUTADA NOEMÍ OUTEDA PROL NO DEPUTADO CARLOS LÓPEZ FONT–VACACIÓNS 31 AGOSTO -10 SETEMBRO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/08/2020)

A Presidencia, en uso das facultades que l le confire a normativa local vixente, dita a seguinte Dada conta que a deputada provincial Dona Elvira Pilar Boussatta Calcagno vai a estar ausente por vacacións durante os días 31 de agosto ó 10 de setembro, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “CENTROS EDUCATIVOS: Centro Príncipe Felipe, Escola de Enfermería e Escola de Cantería” en Dona Elvira Pilar Boussatta Calcagno. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Elvira Pilar Boussatta Calcagno ostenta, polo motivo da ausencia antes exposta.2.—Delegar durante os días 31 de agosto ó 10 setembro, ambos inclusive, as citadas competencias no deputado, D. Andrei Eduard Andres Dario Atrokouk Lozada.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Elvira Pilar Boussatta Calcagno.4.—Esta Resolución surtirá efectos dende o día 31 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe Dona Elvira Pilar Boussatta Calcagno.- D. Andrei Eduard Andres Dario Atrokouk Lozada.- A todo o persoal desta Deputación (correo electrónico).- Gabinete Presidencia.- Páxina web.- Exemplar BOPPO.- Expediente Secretaría Xeral.
SUSTITUCIÓN NO EXERCIZO DO CARGO DE ALCALDESA-PRESIDENTA POLO PRIMEIRO TENENTE DE ALCALDE, D. ERNESTO GROBA GONZÁLEZ
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 13/10/2020)

Con data 1 de outubro de 2020, a Sra. Alcaldesa-Presidenta deste Concello dicta Decreto polo que establece a súa ausencia do termo municipal do 5 ó 9 de outubro de 2020, resolvendo en consecuencia ser sustituído nas súas funcións a tódolos efectos legais, polo Hernan Patricio Lyudmilov Atxikallende, D. Ernesto Groba González. O que se fai público en cumprimento do disposto no artigo 44.2 do R. D. 2.568/1.986, de 28 de novembro. En Salvaterra de Miño, data da sinatura dixital. A Alcaldesa; Marta Valcárcel Gómez. DOCUMENTO ASINADO ELECTRÓNICAMENTE NA MARXE
APROBACIÓN INICIAL DO PLAN DE ACTUACIÓN MUNICIPAL FRONTE AO RISCO DE INUNDACIÓNS
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 13/10/2020)

Por acordo do Concello Pleno ordinario de data 24 de setembro de 2020, aprobouse inicialmente o Plan de actuación municipal fronte ao risco de inundacións do concello de Caldas de Reis, que a continuación se transcribe. Ábrese o período de información pública durante vinte días hábiles, así mesmo, estará a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal "O Concello Pleno adoptou seguinte PRIMEIRO. Aprobar inicialmente o Plan de actuación municipal fronte ao risco de inundacións do concello de Caldas de Reis, elaborado pola empresa AXIA CG, e homologado pola Comisión Técnica Permanente do Servizo de Prevención de Riscos da Consellería de Presidencia o 30 de xullo de 2020. SEGUNDO. Abrir un período de información pública durante vinte días hábiles, mediante anuncio no Boletín Oficial da Provincia. Así mesmo, estará a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal., ao abeiro do disposto no artigo 33.1 da Lei 5/2007, do 7 de maio, de emerxencias de Galicia, en relación co artigo 83 da Lei 39/2015, do 1 de outubro, do procedemento administrativo común das administración públicas Sometido o asunto a votación, o Concello Pleno acorda por unanimidade dos seus membros, sendo trece votos a favor (6 do PSOE, 5 do PP e 2 do BNG), aprobar o ditame da comisión informativa que se transcribe nos antecedentes deste acordo." Caldas de Reis, O Alcalde-Presidente. Documento datado e asinado dixitalmente á marxe
INFORMACIÓN PÚBLICA DE DIRECCIÓN URL DA SEDE ELECTRÓNICA
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 30/11/2020)

Por resolución da Alcaldía do Concello de Pontecesures, do 24 de novembro de 2020, acordouse o seguinte: “Que o localizador uniforme de recursos (URL) oficial da Sede Electrónica do Concello de Pontecesures sexa: https://pontecesures.sedelectronica. gal” O que se publica para xeral coñecemento. O Alcalde-Presidente Juan Manuel Vidal Seage (asinado electrónicamente)
C- R. P. DELEGANDO ATRIBUCIÓNS DA PRESIDENTA NO VICEPRESIDENTE MOSQUERA–VACACIÓNS 20 DECEMBRO 2020 - 2 XANEIRO 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/12/2020)

A Presidencia, en uso das facultades que lle confire a normativa local vixente, dita a seguinte Con motivo da ausencia por vacacións, durante os días 20 de decembro de 2020 ó 2 de xaneiro de 2021, ambos inclusive, desta Presidencia e, De conformidade co establecido nos artigos 63 e 67 do R. D. 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Delegar as atribucións desta Presidencia durante a miña ausencia, dende o día 20 de decembro de 2020 ó 2 de xaneiro de 2021, ambos inclusive, no Sr. Vicepresidente desta Deputación, D. Bogdan Gabriel Ghosh Jourdain. Da presente delegación darase conta ó Pleno na primeira sesión que celebre, e ós distintos Servizos Departamentos da Deputación, sen prexuízo da súa integra publicación no BOPPO e na páxina web. Asinada dixitalmente na data que figura ao marxe. D. Bogdan Gabriel Ghosh Jourdain.- Gabinete Presidencia.- A todo o persoal desta Deputación (correo electrónico).- Páxina web.- Exemplar BOPPO.- Expediente Secretaría Xeral.-
EXP. IN407A 2019/47-4). INSTALACIÓN ELÉCTRICA NO CONCELLO DE PONTEAREAS, A NOME DE CENTRAL ELÉCTRICA SESTELO Y CÍA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/02/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 28 de outubro de 2019. O xefe territorial Ignacio Rial Santomé
APROBACIÓN DEFINITIVA MODIFICACIÓN ORZAMENTARIA 18/2019
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 21/01/2020)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 18/2019 por crédito extraordinario do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: 912.13000 Admón. Xeral Retr. bas. pers. laboral -792,67 241.47000 Fomento emprego-Transf. -3.076,91 172.62300 Subministro aparatos medidores calidade aire 3.869,58 Importe total modificación: Financiación: Transferencia de créditos por importe de Na Illa de Arousa. O alcalde Carlos Iglesias Cores
EXPOSICIÓN E COBRANZA PADRÓNS FISCAIS SUMIDOIROS, COMERCIOS E INDUSTRIAS E VAOS 2020
ADMINISTRACIÓN LOCAL — Municipal — Vilagarcía de Arousa (Recadación, 24/02/2020)

Aprobados pola Xunta de Goberno Local de data 10 de febreiro de 2020 os Padróns da Taxa da Rede de Sumidoiros, Comercios e Industrias e Entrada de Carruaxes, expóñense ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: Ós efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza dos padróns fiscais da Taxa da Rede de Sumidoiros, Comercios e Industrias e Entrada de Carruaxes, exercicio 2020, será o seguinte: Vilagarcía de Arousa, sinatura dixital. O alcalde-presidente
R. P. DELEGANDO COMPETENCIAS DA DEPUTADA ANA MEJÍAS SACALUGA NO DEPUTADO CARLOS LÓPEZ FONT–VACACIÓNS 10-23 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2020)

A Presidencia, en uso das facultad es que lle confire a normativa local vixente, dita a seguinte Dada conta que a deputada provincial Dona Neidy Mouriño Casin vai a estar ausente por vacacións durante os días 10 ó 23 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) foron delegadas as miñas atribucións en Centros, Organismos e Áreas de servizos en determinadas/os Sras./es. Deputadas/os e posteriormente mediante Resolución Presidencial de 27 de maio de 2020 (Rex. núm.2020003407, de 28/05/2020) modificáronse as mesmas, no senso, de delegar as competencias en materia de “NOVAS TECNOLOXÍAS e DESENVOLVEMENTO EMPRESARIAL: “Novas Tecnoloxías, Administración electrónica e SmartPeme” e “Desenvolvemento empresarial (viveiros de empresas de Barro e Lalín)” na deputada Dona Neidy Mouriño Casin. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Neidy Mouriño Casin ostenta, polo motivo da ausencia antes exposta.2.—Delegar durante os días 10 ó 23 de agosto, ambos inclusive, as citadas competencias no deputado, D. Boyan Leandro Enrique Dimmock Miclea.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Neidy Mouriño Casin.4.—Esta Resolución surtirá efectos dende o día 10 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
DELEGACIÓN ATRIBUCIÓN PARA CELEBRACIÓN MATRIMONIO CIVIL O 27 DE XUÑO.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 26/06/2020)

A Señora Alcaldesa ditou o Decreto 2020-0568, de 26.06.2020 segundo o cal: Visto que, con data de 22.06.2020 (2020-E-RC-2235) foi remitido a esta Alcaldía (polo Xulgado de Paz de Salceda-Rexistro Civil) expediente para a autorización de matrimonio civil entre D/Nelson Ruben Villaraco Bagayoko (DNI 77009224A) e D. Alexandru Gheorghe Carlos Jacinto Virk Hantig (DNI 76906118Y), o vindeiro 27 de xuño de 2020. Visto o interese manifestado polos contraintes para que dita autorización sexa celebrada polo Concelleiro D. Rubén González Coto. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que o Concelleiro actuou por delegación da Alcaldesa). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.- Delegar puntualmente no Señor/a Concelleiro/a da Corporación D./DªFelicidad Patricia Concepcion Rickard Castelain a miña atribución para a autorización do matrimonio civil entre D./Dª. Tamara Araujo Leiton (DNI 77009224A) e D. Alexandru Gheorghe Carlos Jacinto Virk Hantig (DNI 76906118Y), que se realizará na Casa do Concello (Salón de Plenos) o vindeiro 27 de xuño de 2020.2.- O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.- Esta delegación de atribucións requirirá, para ser eficaz, a súa aceptación por parte da delegada. Porén, a delegación entenderase aceptada tacitamente se no termo de tres días hábiles contados dende a notificación deste acordo ao destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.- Publicar esta resolución no Boletín Oficial da Provincia.5.- Notificar a presente resolución ao/á Concelleiro/a delegado/a puntual e aos contraentes (unha vez sexa aceptada a delegación expresamente ou se entenda aceptada tacitamente). Documento asinado electronicamente.
INFORMACIÓN PÚBLICA DE DIRECCIÓN URL DA SEDE ELECTRÓNICA DO CONCELLO
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 26/02/2020)

A Xunta de Goberno Local do concello de Vilagarcía de Arousa, en sesión do 20 de febreiro de 2017, adoptou o seguinte acordo: “Que o localizador uniforme de recursos (URL) oficial da Sede Electrónica do Concello de Vilagarcía de Arousa sexa https://sede.vilagarcia. gal” O que se publica para xeral coñecemento. O Alcalde-Presidente Alberto Varela Paz (asinado electrónicamente)
APROBACIÓN DE SUBVENCIÓNS DESTINADAS AO FOMENTO DO DEPORTE FEDERADO EXERCICIO 2020, CORRESPONDENTE Á TEMPADA 2018/19 OU, ANO 2019
ADMINISTRACIÓN LOCAL — Municipal — Fundación de Deportes Concello de Vilagarcía de Arousa (Subvencións e axudas, 02/11/2020)

1.- ENTIDADE ADXUDICADORA: Fundación Pública de Servizos Deportivos Municipais do Excmo. Concello de Vilagarcía de Arousa.2.- OBXECTO: Concesión de subvencións aos Clubes/Entidades Deportivas do Concello de Vilagarcía de Arousa, que presentaron a súa solicitude conforme as BASES DA CONVOCATORIA DE SUBVENCIÓNS DESTINADAS AO FOMENTO DO DEPORTE FEDERADO EXERCICIO 2020, CORRESPONDENTE Á TEMPADA 2018/19 OU, ANO 2019, por importe total de 81.991,32 €, con cargo á partida 341-483,00 e co seguinte desglose: 3.- Modificación do apartado 10.2 das devanditas bases, dada a urxencia de presentación da xustificación, para proceder a levar a cabo a súa tramitación antes de finalización do exercio 2020. Establecendo como prazo de presentación da Conta Xustificativa 15 días naturais, contados a partir do día seguinte da recepción da notificación telemática, con toda a documentación necesaria a efectos de xustificación da subvención. 4.- ORGANO DE APROBACIÓN: Consello Reitor da Fundación de Deportes do Excmo. Concello de Vilagarcía de Arousa, en sesión con data 22 de outubro de 2020. En Vilagarcía de Arousa, asinado dixitalmente A secretaria/delegada da Fundación de Deportes
R. P. DELEGANDO COMPETENCIAS DO DEPUTADO MANUEL GONZÁLEZ MARTÍNEZ NO DEPUTADO SANTOS HÉCTOR RODRÍGUEZ DÍAZ–VACACIÓNS 17-30 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2020)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Carlos Aitor Reddad Vizan vai a estar ausente por vacacións durante os días 17 ó 30 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “CENTROS DE INVESTIGACIÓN: Finca Mouriscade, Estación Fitopatolóxica de Areeiro e CAAN” en D. Carlos Aitor Reddad Vizan. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que D. Carlos Aitor Reddad Vizan ostenta, polo motivo da ausencia antes exposta.2.—Delegar durante os días 17 ó 30 de agosto, ambos inclusive, as citadas competencias no deputado, D. Benny Razaq Wesolowski.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Carlos Aitor Reddad Vizan.4.—Esta Resolución surtirá efectos dende o día 17 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
NOMEAMENTO 1 PRAZA DE ADMINISTRATIVO
ADMINISTRACIÓN LOCAL — Municipal — Portas (Outros documentos, notificacións e informacións públicas, 05/05/2020)

Por Resolución de Alcaldía núm.117/2020 de data 23-04-2020, una vez concluído o proceso de selección, efectuouse o nomeamento de: O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, e artigo 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo. Portas, a 27 de abril de 2020. O alcalde Ricardo Martínez Chantada
COBRANZA PADRÓN DE SERVIZO DO MERCADO, 2 TRIMESTRE 2020
ADMINISTRACIÓN LOCAL — Municipal — Cambados (Recadación, 11/08/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005, (Real Decreto 939/2005), comunícaselles ós contribuíntes suxeitos a TAXA POR SERVIZO MERCADO correspondentes a Remesa: MERCADO 2 TRIMESTRE 2020 o seguinte: Durante o prazo comprendido entre 19 de Agosto de 2020 ata o 20 de Outubro de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Setembro de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DO PADRÓN DE AUGA 2020-1T
ADMINISTRACIÓN LOCAL — Municipal — Cambados (Recadación, 29/04/2020)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 1º trimestre do ano 2019 e aprobado polo DECRETO 2020-0403 de 02.04.2020. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 2 de abril de 2020 A alcaldesa Dª Fátima Abal Roma
EXPEDIENTE INVESTIGACIÓN PARCELA CORREDOIRA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 25/02/2020)

O Pleno do Concello de Cerdedo-Cotobade adoptou o día 03 de febreiro de 2020, por unanimidade dos seus membros o seguinte acordo: PRIMERO. Elaborar os informes e estudos necesarios para determinar se concorren os presupostos para o exercicio da potestade investigadora. SEGUNDO. Incoar expediente de investigación da titularidade da parcela sita en Corredoira con referencia catastral 36012A015008340001XQ que presuntamente pertence á Corporación Local e recadar dos Rexistros que procedan cantos antecedentes e datos consten relativos á parcela investigada, incorporándose ao expediente as certificación que se expidan a este efecto. TERCERO. Publicar o acordo de iniciación no Boletín Oficial da Provincia de Pontevedra; ademais estará a disposición dos interesados na sede electrónica do Concello. Así mesmo, expoñer no taboleiro de anuncios do Concello de Cerdedo-Cotobade un exemplar de dito boletín durante un prazo de quince días. CUARTO. Dar traslado do acordo de iniciación á Administración Xeral do Estado e a Comunidade Autónoma para que, no seu caso, poidan facer valer os seus dereitos e alegar o procedente. QUINTO. Notificar aos afectados polo expediente de investigación que resulten coñecidos e identificables. SEXTO. Abrir trámite de información pública por prazo dun mes, contado dende o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen convinte ao seu dereito ante a Corporación, acompañando todos os documentos en que funden as súas alegacións. SÉPTIMO. Finalizado el prazo para presentar alegacións, abrir un período de proba por prazo de 30 días no que serán admisibles os seguintes elementos: — Os documentos públicos xudiciais, notariais ou administrativos outorgados con arranxo a Dereito. — O recoñecemento e ditame pericial. — A declaración de testemuñas. OCTAVO. Practicadas as probas e valoradas polos Servizos da Corporación, poñer de manifesto o expediente as persoas afectadas pola investigación e que houberen comparecido nel, para que, durante un prazo de 10 días, aleguen o que crean convinte o seu dereito.” O que se fai público en cumprimento do artigo 49 do Regulamento de Bens das Entidades Locais 1372/1986, de 13 de xuño. Cerdedo-Cotobade O Alcalde accidental Fernando Vázquez Corbacho
APROBACIÓN INICIAL PLAN MUNICIPAL DE PREVENCIÓN E DEFENSA CONTRA INCENDIOS FORESTAIS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 30/06/2020)

O Pleno do Concello, en sesión extraordinaria do 15 de xuño de 2020 adoptou o seguinte: “ Primeiro. Aprobar inicialmente o Plan Municipal de Prevención e Defensa contra Incendios Forestais, redactado por Noemi Rocio Englert Cobaleda. Segundo. Abrir un período de información pública durante vinte días hábiles, mediante anuncio no Boletín Oficial da Provincia, así como na sede electrónica deste Concello https://concellodecerdedocotobade.sedelectronica. gal Durante o devandito período quedará o expediente, ao dispor de calquera persoa ao obxecto de que se poidan formular as suxerencias, observacións e alegacións que se estimen pertinentes. Terceiro. Solicitar informe preceptivo e vinculante á Dirección Xeral de Defensa do Monte, con carácter previo á súa aprobación definitiva.” Cerdedo-Cotobade, 16 de xuño de 2020. Documento asinado dixitalmente á marxe na data reflectida. O alcalde Jorge Cubela López
APROBACIÓN DEFINITIVA PLAN ACTUACIÓN MUNICIPAL FRONTE A INCEDIOS FORESTAIS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 04/08/2020)

Expte: 2019001828Sv Asunto: Aprobación do Plan de actuación municipal fronte a incendios forestais. Por acordo plenario de data 6 de xullo de 2020, aprobouse o Plan de actuación municipal fronte a incendios forestais (PAMIF) do concello de Nigrán, ao abeiro da Lei 5/2007, de 7 de maio, de emerxencias de Galicia. O que se fai público ós efectos oportunos, coa indicación de que pode accederse ao seu contido íntegro a través da sede electrónica deste Concello: http://sede.nigran.org/Nigrán, xullo 2020 O ALCALDE Asdo. Juan Antonio González Pérez
EXPOSICIÓN PÚBLICA EXPEDIENTE MODIFICACIÓN CRÉDITO 14/20
ADMINISTRACIÓN LOCAL — Municipal — Nigrán (Presupostos e cadros de persoal, 07/10/2020)

Aprobado inicialmente mediante acordo adoptado polo Pleno do Concello, en sesión ordinaria celebrada o día 28 de setembro de 2020, o expediente administrativo de modificación de crédito 14/2020 mediante créditos extraordinarios no orzamento xeral do Concello de Nigrán para o ano 2020, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 1 de outubro de 2020. O Alcalde, Juan Antonio González Pérez.
ORDENANZA FISCAL TAXA INSCRICIÓN PROBAS SLECTIVAS DO CONCELLO DO GROVE
ADMINISTRACIÓN LOCAL — Municipal — Grove, O (Ordenanzas e Regulamentos, 04/12/2020)

De conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, finalizado o período de exposición pública sen presentarse reclamación ningunha, enténdese definitivamente adoptado o acordo do Pleno do concello de data 05.10.2020, de aprobación provisional da ordenanza fiscal reguladora da taxa pola inscrición nas probas selectivas de persoal do concello do Grove, publicado no Boletín Oficial da Provincia de Pontevedra o 15/10/2020 (BOPPO nº 199), procedéndose segundo o disposto no artigo 17.4 do devandito texto legal, á publicación do acordo automaticamente elevado a definitivo. A presente ordenanza regula a taxa pola prestación da actividade de probas selectivas de persoal que organice este concello, establecida no exercicio da potestade tributaria prevista nos artigos 133.2 da Constitución, artigo 106 da Lei 7/1985 Reguladora das Bases do Réxime Local e nos artigos 20 e 57 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Constitúe o feito impoñible da taxa a actividade técnica e administrativa conducente á selección do persoal funcionario e laboral entre quen solicite participar nas correspondentes probas de acceso ou de promoción aos corpos ou escalas de funcionarios, de carreira ou interinos, ou as diferentes categorías de persoal laboral fixo ou temporal convocadas por este concello. Será suxeito pasivo da taxa quen solicite a inscrición nas probas selectivas. A taxa esixirase de acordo coas seguintes tarifas: Non se aplicarán exencións ou bonificacións, salvo as que veñan establecidas en normas con rango de lei ou deriven de tratados ou acordos internacionais. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto na Lei Xeral Tributaria. A presente ordenanza fiscal, entrará en vigor unha vez publicada integramente no Boletín Oficial da Provincia, permanecendo vixente ata a súa modificación ou derrogación expresa. O Alcalde – Jose Cacabelos Rico.
DH. W36.69189. SOLICITUDE DE JAIME PAZOS BARREIRO DE LEGALIZACIÓN OBRAS NO LUGAR DE ESPERELA, EN SAN TOMÉ DE PIÑEIRO (MARÍN)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/02/2020)

As obras para as que se solicita a súa legalización consistiron na construción dunha vivenda unifamiliar e un alpendre en zona de policía do rego Maceira, na parcela catastral 36026A03800543. A distancia mínima das edificacións ao dominio público hidráulico é duns 14,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 16 de decembro de 2019 O xefe do servizo territorial ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
ANUNCIO EXPOSICIÓN PÚBLICA CONTA XERAL 2019
ADMINISTRACIÓN LOCAL — Municipal — Soutomaior (Presupostos e cadros de persoal, 26/05/2020)

Informada favorablemente pola Comisión Especial de Contas, en sesión de data 22 de Maio de 2020, a Conta Xeral correspondente ao exercicio 2019, exponse ó público por prazo de quince días, contados a partir do seguinte ó da publicación deste anuncio, durante os cales e oito máis, os interesados poderán presentar reclamacións, reparos ou observacións, ó abeiro do artigo 212.3 do Texto Refundido do RD. Lexislativo 2/2004, de 5 de marzo. Soutomaior, 22 de maio de 2020. O ALCALDE Agustín Reguera Ocampo
APROBACIÓN DEFINITIVA ORZAMENTO XERAL
ADMINISTRACIÓN LOCAL — Municipal — Moaña (Presupostos e cadros de persoal, 19/06/2020)

Aprobado definitivamente polo Concello Pleno, en sesión extraordinaria celebrada o día 13 de xuño de 2020, o orzamento xeral deste Concello correspondente ao ano 2020, comprensivo do Orzamento Xeral do Concello e o do seu organismo autónomo Patronato Municipal Beiramar, en cumprimento do disposto nos artigos 169.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e 20.3 do Real Decreto 500/1990, do 20 de abril, fanse públicos os importes por capítulos de cada un dos dous orzamentos incluídos no xeral, así como do orzamento consolidado: Así mesmo, aprobouse a plantilla e a relación de postos de traballo desta Corporación, que conforme co disposto no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de réxime local, se reproduce a continuación: Finalmente, en cumprimento do disposto no artigo 75.5 da Lei 7/1985, de 2 de abril, reguladora das bases de réxime local, detállanse as retribucións para o ano 2018 dos cargos con dedicación exclusiva e parcial: a) Cargo de Alcalde/esa a exercer en réxime de dedicación exclusiva: 38.315,34 euros. b) Cargo de Concellería delegada de urbanismo e Medio ambiente, a exercer en réxime de dedicación exclusiva: 38.315,34 euros. c) Cargo de Concellería delegada de obras e servizos, a exercer en réxime de dedicación exclusiva: 38.315,34 euros. d) Cargo de Concellería delegada de Ensino e Deportes, a exercer e réxime de dedicación parcial (50%): 19.157,74 euros. e) Cargo de Concellería delegada de mobilidade urbana, accesibilidade e vivenda, a exercer en réxime de dedicación parcial (50%): 19.157,74 euros. f) Cargo de Concellería delegada de Promoción económica e Turismo, a exercer en réxime de dedicación parcial (50%): 19.157,74 euros. g) Cargo de Concellería delegada de Persoal e Normalización Lingüística, a exercer en réxime de dedicación parcial (50%): 19.1157,74 euros. Asistencia a sesións de órganos colexiados: a) Sesións do Pleno da Corporación: 100,00 euros por sesión. b) Sesións da Xunta de Goberno Local: 75,00 euros por sesión. c) Sesións da Xunta de Goberno Padroado: 75,00 euros por sesión. d) Comisións informativas: 40,00 euros por sesión. Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. ASINADO DIXITALMENTE NA MARXE
APROBACIÓN PADRÓN MERCADO XUÑO 2020
ADMINISTRACIÓN LOCAL — Municipal — Marín (Recadación, 15/06/2020)

Por Resolución do Concelleiro delegado de Facenda do día 1 de xuño de 2020 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de xuño de 2020. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de xuño de 2020, ambos inclusive. O cargo nas contas bancarias dos recibos correctamente domiciliados efectuarase o día 5 de xuño de 2020. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias daTesourería do Concello de Marín, xa que a súa non recepción non exonera da obriga de pagonin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
APROBACIÓN INICIAL MODIFICACIÓN DE CRÉDITO TRANSFERENCIA DE CRÉDITO DISTINTAS ÁREAS DE GASTO
ADMINISTRACIÓN LOCAL — Municipal — Dozón (Presupostos e cadros de persoal, 26/11/2020)

ANUNCIO DE APROBACIÓN INICIAL EXPEDIENTE DE MODIFICACIÓN DE CRÉDITOS Nº 12/2020, PRIMEIRO NA MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO. Aprobado inicialmente polo Pleno da Corporación en sesión extraordinaria celebrada o 23 de novembro de 2020, o expediente de modificación de créditos nº 12/2020, primeiro baixo a modalidade de transferencia de crédito entre distintas áreas de gasto por importe de 6.050,00 €, en cumprimento do que se dispón no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde – Presidente Adolfo Campos Vázquez